ai4bharat/Pralekha huggingface dataset:
రైల్వే మంత్రిత్వ శాఖ
కోవిడ్ సంవత్సరంలో అంకితభావం మరియు అద్భుతమైన కృషి చేసిన రైల్ పరివార్ కి ధన్యవాదాలు తెలిపిన శ్రీ పియూష్ గోయల్
"మన సొంత నష్టాన్ని ఎప్పటికీ మరచిపోలేము, అయినా ఈ అసాధారణమైన మహమ్మారి నేపథ్యంలో రైల్ పరివార్ ప్రదర్శించిన ధైర్యం, చిత్తశుద్ధి, సంకల్పం విజయవంతం అయింది" - శ్రీ పియూష్ గోయల్
కోవిడ్ సంవత్సరంలో అన్ని రికార్డులని ఛేదించి అంకితభావం మరియు అద్భుతమైన కృషి చేసిన రైల్ పరివార్ కి రైల్వే, వాణిజ్యం, పరిశ్రమలు, వినియోగదారుల వ్యవహారాలు, ఆహరం, ప్రజాపంపిణీ వ్యవస్థ శాఖల మంత్రి శ్రీ పియూష్ గోయల్ కృతజ్ఞతలు తెలిపారు. దార్శనికుడు, గౌరవ ప్రధానమంత్రి శ్రీ నరేంద్ర మోడీ జి నాయకత్వంలో మరో ఆర్థిక సంవత్సరానికి వీడ్కోలు పలికినందున ఇది చాలా గర్వంగా, సంతృప్తిగా ఉందని ఆయన అన్నారు.
గత సంవత్సరం మనం ఇంతకు ముందు అనుభవించిన వాటికి భిన్నంగా ఉందని ఆయన అన్నారు. మన స్వంత నష్టాన్ని ఎప్పటికీ మరచిపోలేము, ఇది అపూర్వమైన మహమ్మారి నేపథ్యంలో విజయవంతం అయిన రైల్ పరివార్ ధైర్యం, సంకల్పం అని ఆయన అభివర్ణిస్తూ కేంద్ర మంత్రి ఒక లేఖ రాశారు.
కోవిడ్-19 మహమ్మారి సమయంలో, రైల్వే కుటుంబం దేశ సేవలో అంకితమైందని శ్రీ పియూష్ గోయల్ అన్నారు. ప్రపంచం నిలిచిపోయినప్పటికీ, రైల్వేమెన్ ఎప్పుడూ ఒక రోజు సెలవు తీసుకోలేదు మరియు ఆర్థిక చక్రాలు కదిలేలా మరింత కష్టపడ్డారు. అందరి నిబద్ధత కారణంగా, విద్యుత్ ప్లాంట్లకు బొగ్గు, రైతులకు ఎరువులు లేదా దేశవ్యాప్తంగా ఉన్న వినియోగదారులకు ఆహార ధాన్యాలు నిరంతరాయంగా అవసరమైన వస్తువుల సరఫరాను అందించగలిగాము అని మంత్రి తెలిపారు. కోవిడ్-19 కు వ్యతిరేకంగా సమిష్టి పోరాటంలో రైల్ పరివార్ చేసిన నిస్వార్థ సహకారాన్ని దేశం ఎప్పుడూ గుర్తుంచుకుంటుందని శ్రీ గోయల్ రాశారు.
"మీ సంపూర్ణ సంకల్ప శక్తి మరియు పునరుత్తేజంతో, ఈ సంక్షోభాన్ని అవకాశంగా మార్చుకోగలిగాము" అని మంత్రి అన్నారు. కుటుంబాలను ఏకం చేయడానికి మరియు 63 లక్షలకు పైగా విభిన్న ప్రాంతాల్లో చిక్కుకున్న పౌరులను తీసుకువెళ్ళడానికి 4,621 శ్రామిక్ స్పెషల్స్ నడిపాము. లాక్డౌన్ సమయంలో పరిమితులు ఉన్నప్పటికీ, 370 ప్రధాన భద్రత మరియు మౌలిక సదుపాయాల పనులు పూర్తయ్యాయి. కిసాన్ రైల్ సర్వీసెస్ మన అన్నదాతలకు నేరుగా పెద్ద మార్కెట్లతో అనుసంధానించే మాధ్యమంగా మారింది. మీరు, మీ సేవ ద్వారా మాత్రమే ఇది సాధ్యమైంది మరియు క్రమంగా, లక్షలాది మంది ప్రజల హృదయాలను మరియు జీవితాలను తాకింది.. అని శ్రీ పియూష్ గోయల్ తన లేఖలో పేర్కొన్నారు.
రైల్వే తన ఆదర్శప్రాయమైన పనితో ఆర్థిక పునరుద్ధరణకు నాయకత్వం వహించడం నాకు ఎంతో గర్వకారణం. 1,233 మిలియన్ టన్నుల సరుకును లోడ్ చేశారు, ఇది అన్ని సంవత్సరాల కన్నా ఉత్తమమైన ప్రగతి. గత ఆర్థిక సంవత్సరంలో 6,015 ఆర్కెఎం రైల్ విద్యుదీకరణ పనులు సాధించారు. "రికార్డులు విచ్ఛిన్నం కావాలి" మరియు భారత రైల్వేల కంటే ఎవ్వరూ దీనిని సాధించలేరు, అని మంత్రి తెలిపారు.
రైల్వేలు కస్టమర్-కేంద్రీకృతమై పనిచేసాయి. అలాగే వేగాన్ని మెరుగుపరచడానికి, కార్యాచరణ సామర్థ్యాన్ని పెంచడానికి అనేక చర్యలు తీసుకుంటోంది. సరుకు రవాణా రైళ్ల సగటు వేగం దాదాపు 44 కిలోమీటర్లకు రెట్టింపు కావడంతో ఈ మార్పు కనిపిస్తుంది. ప్రయాణీకుల రైళ్ల సమయపాలన 96% స్థాయిలో నిర్వహించారు. ప్రయాణీకుల సున్నా మరణాలు రికార్డు అయ్యాయి, గత 2 సంవత్సరాల్లో రైలు ప్రమాదాల సంఖ్య గణనీయంగా తగ్గింది.
"మీ అంకితభావం మరియు అద్భుతమైన కృషికి ధన్యవాదాలు. ఈ ప్రేరేపిత బృందంతో, మనం రికార్డులు బద్దలు కొడుతూనే ఉంటాము, పెద్ద లక్ష్యాలను సాధిస్తాము, మా పనితీరుతో ఇతరులకు ఉదాహరణలను నిర్దేశిస్తాము మరియు భారతీయ ఆర్థిక వ్యవస్థ వృద్ధికి దోహదం చేస్తామని నేను నమ్మకంగా చెప్పగలను" అని శ్రీ గోయల్ తన లేఖలో ఆశాభావం వ్యక్తం చేశారు.
ఉక్కు మంత్రిత్వ శాఖ
స్టీల్ ప్లాంట్ల ఆధునికీకరణ
స్టీల్ అనేది అనియంత్రితరంగం మరియు మంత్రిత్వశాఖది కేవలం అనుసంధానకర్త పాత్ర మాత్రమే. స్టీల్ పాంట్ ఆధునీకీకరణకు సంబంధించిన నిర్ణక్ష్మీం టెక్నోకమర్షియల్ అంశాల ఆధారంగా కంపెనీ వ్యక్తిగతంగా తీసుకుంటుంది.
రెండు ప్రభుత్వ రంగ ఉక్కు కంపెనీలు. స్టీల్ అథారిటీ ఆఫ్ ఇండియా లిమిటెడ్  మరియు రాష్ట్రీయ ఇస్పాత్ నిగమ్ లిమిటెడ్ లు గత దశాబ్ద కాలంలో తమ ఉక్కు కర్మాగారాలను క్రమంగా ఆధునీకరించాయి. వీటిలో భిలాయ్ , బొకారో , రూర్కెలా , దుర్గాపూర్ , బర్న్పూర్  మరియు విశాఖపట్నం  లోని సెయిల్ స్టీల్ ప్లాంట్లు ఉన్నాయి.
భారత ప్రభుత్వం ఉక్కు కర్మాగారాల ఆధునీకీకరణ కోసం ఎలాంటి నిధులను కేటాయించలేదు. ఉక్కు కర్మాగారాల ఆధునీకికరణకు సంబంధిత ఉక్కు రంగ సంస్థ దాని అంతర్గత వనరులు / రుణాలు నుండి నిధులు సమకూరుస్తుంది.
ఈ సమాచారాన్ని కేంద్ర ఉక్కు శాఖ మంత్రి శ్రీ రామ్ చంద్ర ప్రసాద్ సింగ్ బుధవారం రాజ్యసభకు లిఖితపూర్వకంగా ఇచ్చారు.
విద్యుత్తు మంత్రిత్వ శాఖ
ఉత్తరప్రదేశ్లోని సిద్ధార్థ్నగర్ జిల్లా ఆసుపత్రిలో 'మాడ్యులర్ ఆపరేషన్ థియేటర్' నిర్మించడానికి పీఎఫ్సీ ఒప్పందం
ఉత్తరప్రదేశ్ సిద్ధార్థ్నగర్లోని జిల్లా ఆసుపత్రిలో రెండు 'మాడ్యులర్ ఆపరేషన్ థియేటర్' గదులు నిర్మించడానికి ప్రభుత్వ ఆధ్వర్యంలో పనిచేసే 'పవర్ ఫైనాన్స్ కార్పొరేషన్ లిమిటెడ్'  ఒప్పందం కుదుర్చుకుంది. సిద్ధార్థ్నగర్ జిల్లా యంత్రాంగంతో ఈ ఒప్పందం కుదిరింది. ఈ ఒప్పందం కింద, సామాజిక బాధ్యతలో భాగంగా, దాదాపు రూ.94 లక్షల ఆర్థిక సాయాన్ని పీఎఫ్సీ అందిస్తుంది.
పీఎఫ్సీ తరపున ఆ సంస్థ సీజీఎం శ్రీ ఎం.ప్రభాకర్ దాస్, సిద్ధార్థ్నగర్ జిల్లా యంత్రాంగం తరపున డిప్యూటీ సీఎంవో డా.దినేష్ కుమార్ చౌదరి ఒప్పందంపై సంతకం చేశారు.
జిల్లా ఆస్పత్రి పరిధిలో ప్రసూతి, శిశు మరణాలను తగ్గించేలా తగిన మౌలిక సదుపాయాలు కల్పించేందుకు, జిల్లా యంత్రాంగానికి అవసరమైన సాయం అందించడం ఈ ఒప్పందం లక్ష్యం. నెలలోపు వయస్సున్న శిశువుల మరణాలను తగ్గించేందుకు కూడా ఈ మౌలిక సదుపాయాల అభివృద్ధి సాయపడుతుంది.
(Visitor Counter : 179
హోం మంత్రిత్వ శాఖ
వలస కూలీల ఆహార భద్రత, ఆవాసం, రక్షణ కల్పించేందుకు అన్ని రాస్ట్ర ప్రభుత్వాలు, కేంద్ర పాలిత ప్రాంతాలకు లేఖలు రాసిన కేంద్ర కేబినెట్ సెక్రటరీ
దేశంలో కోవిడ్ -19 నియంత్రణ చర్యలలో భాగంగా అమలు చేస్తున్న లాక్డౌన్ వలస, కార్మికులు, పలు ప్రాంతాలలో చిక్కుకు పోయిన వారి సంక్షేమానికి భారత ప్రభుత్వం ఎంతో ప్రాముఖ్యతనిస్తోంది.
(ఇందుకు సంబంధించి కేంద్ర కేబినెట్ సెక్రటరీ అన్ని రాష్ట్రాలు, కేంద్ర పాలిత ప్రాంతాలకు లేఖ రాస్తూ , కేంద్రహోం మంత్రిత్వశాఖ, వలస కార్మికుల భద్రత, వారికి ఆవాసం, ఆహార భద్రత కు హామీ ఇవ్వాల్సిందిగా సూచిస్తూ జారీ చేసిన ఉత్తర్వులను కచ్చితంగా అమలయ్యేట్టు చూడాల్సిందిగా రాష్ట్రాలు ,కేంద్ర పాలిత ప్రాంతాలను కోరారు..
ఈవిషయమై పరిస్థితిని వెంటనే సమీక్షించాల్సిందిగా అన్ని జిల్లాల కలెక్టర్లను ఆదేశించాలని రాష్ట్రాలను కేబినెట్ కార్యదర్శి కోరారు. . వలస కార్మికులకు సంబంధించిన సమస్యలను సమన్వయం చేయడానికి పర్యవేక్షించడానికి ఆయా రాష్ట్రాలు ఇప్పటికే నియమించకపోతే నోడల్ అధికారులను నియమించవచ్చు. మెట్రోపాలిటన్ ప్రాంతాల్లో, మున్సిపల్ కమిషనర్లకు సంక్షేమ చర్యల అమలు బాధ్యత అప్పగించవచ్చు
అన్ని జిల్లాలు వలస కూలీలు , వివిధప్రాంతాలలో చిక్కుకుపోయిన వారి సమగ్ర గణనను చేపట్టవచ్చని వారికి ఆహారం ఆశ్రయం కల్పించడానికి అవసరమైన అన్ని ఏర్పాట్లు చేయవచ్చని ఆయన పేర్కొన్నారు.
ప్రతి సహాయ శిబిరం ఒక సీనియర్ అధికారి ఆధీనంలో ఉండాలని ఈ కమ్యూనికేషన్ సూచిస్తోంది.. లాక్డౌన్ కాలంలో ఒంటరిగా ఉన్న వ్యక్తులు వలస కార్మికులందరికీ ఆహారాన్ని అందించడానికి, వారు పౌర సమాజ సంస్థల మద్దతు . మధ్యాహ్నం భోజన సౌకర్యాల నెట్వర్క్ను కూడా నమోదు చేయవచ్చు. అటువంటి వ్యక్తులకు సైకో-సోషల్ కౌన్సెలింగ్ కూడా అందించవచ్చు, ఈ విషయంలోకేంద్ర ఆరోగ్య కుటుంబ సంక్షేమ శాఖ జారీ చేసిన మార్గదర్శకాల ప్రకారం దీనిని చేపడతారు.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
స.హ.చట్టంపై ప్రజల్లో అవగాహన కల్పించాలని కేంద్ర మంత్రి డాక్టర్ జితేంద్ర సింగ్ పిలుపు
జమ్మూ కాశ్మీర్లో స.హ.చట్టం పూర్తి స్థాయిలో అమలవుతుంది
పూర్తిగా పనిచేస్తోంది: డాక్టర్ జితేంద్ర సింగ్
జమ్మూ కాశ్మీర్లో సమాచార హక్కు చట్టం పూర్తి స్థాయిలో అమలవుతుందని ఈశాన్య రాష్ట్రాల అభివృద్ధి , ప్రధాన మంత్రి కార్యాలయం, ప్రజా మనోవేదనలు, పెన్షన్లు, సిబ్బంది, అణుశక్తి మరియు అంతరిక్షం శాఖల సహాయ మంత్రి  డాక్టర్ జితేంద్ర సింగ్ అన్నారు. సమాచార హక్కు చట్టం యొక్క పనితీరు గురించి ప్రజలలో అవగాహన కల్పించాల్సిన అవసరం ఉందని అన్నారు. సీఐసీగా పని చేస్తున్న సీనియర్ మోస్ట్ ఇన్ఫర్మెషన్ కమిషనర్ శ్రీ డి.పి.సిన్హాతో సమావేశం అనంతరం కేంద్ర మంత్రి సింగ్ మాట్లాడుతూ స.హ.చట్టం అమలు వంటి గొప్ప కార్యక్రమంను పౌరసమాజం పెద్ద ఎత్తున ముందుకు తీసుకెళ్లాలని కోరారు.
తద్వారా కేంద్ర సమాచార కమిషన్ అవసరం లేని ఇతర ప్రశ్నలతో పని ఒత్తిడిని ఎదుర్కొనాల్సిన అవసరం లేకుండా పోతుందని అన్నారు. ఈ రోజుల్లో.. దాదాపు సమస్త సమాచారం పబ్లిక్ డొమైన్లో అందుబాటులో ఉందని నొక్కి చెప్పారు. నివారించదగిన ఆర్టీఐలను అలరించకూడదని సమాచార అధికారులకు ఆయన సూచించారు. ఈ ఏడాది మే 15న కోవిడ్ మహమ్మారి మధ్యలో ఉన్న నేపథ్యంలోనూ కొత్తగా ఏర్పాటు చేసిన కేంద్రపాలిత ప్రాంతాలైన జమ్మూ & కాశ్మీర్ ప్రాంత ఆర్టీఐలను వర్చువల్ విధానంలో స్వీకరించడం, విచారణ చేయడం, తీర్పులను వెలువరించడం చేశారని.. ఇది కమిషన్ మరియు దాని కార్యకర్తల ఘనత అని డాక్టర్ జితేంద్ర సింగ్ అన్నారు. భారతదేశంలోని ఏ పౌరుడైనా జమ్మూ & లద్దాఖ్ విషయాలకు సంబంధించిన ఆర్టీఐని దాఖలు చేయవచ్చని మంత్రి తెలియజేశారు. 2019 పునర్వ్యవస్థీకరణ చట్టం ముందు, జమ్మూ కాశ్మీర్ రాష్ట్రంలోని పౌరులకు మాత్రమే ఈ తరహా సౌకర్యం అందుబాటులో ఉండేదని ఆయన అన్నారు. జమ్మూ కాశ్మీర్ పునర్వ్యవస్థీకరణ చట్టం 2019 తరువాత.. జమ్మూ కాశ్మీర్ సమాచార హక్కు చట్టం 2009 మరియు అక్కడున్న నిబంధనలు రద్దు చేయబడ్డాయి. అక్కడ సమాచార హక్కు చట్టం 2005లో ఉన్న నియమాలు 31.10.19 నుండి అమలులోకి తేవడం జరిగింది. ఈ చర్యను జమ్మూ కాశ్మీర్ ప్రజలు మరియు యుటీ పాలనయంత్రాంగం విస్తృతంగా ప్రశంసించారన్నారు. 2014 లో నరేంద్ర మోడీ ప్రభుత్వం అధికారంలోకి వచ్చినప్పటి నుండి, పారదర్శకత మరియు పౌర-కేంద్రీకృత పరిపాలన విధానం హాల్మార్క్గా మారిందని మంత్రి డాక్టర్ జితేంద్ర సింగ్ అన్నారు. సమాచార కమిషన్ల స్వాతంత్ర్యం మరియు వనరులను బలోపేతం చేయడానికి గాను గత ఆరేళ్లలో ప్రతిచేతన నిర్ణయం తీసుకున్నామని ఆయా ఖాళీలను వీలైనంత వేగంగా భర్తీచేస్తామని అన్నారు. లాక్డౌన్ మరియు పాక్షిక లాక్డౌన్ సమయంలో సీఐసీ విచారణను సులభతరం చేయడానికి తీసుకున్న వివిధ చర్యలలో వీడియో కాన్ఫరెన్సింగ్, ఆడియో కాన్ఫరెన్సింగ్, రిటర్న్ దాఖలు సులభతరం, డిప్యూటీ రిజిస్ట్రార్ల సంప్రదింపు వివరాలను వెబ్సైట్లో అప్లోడ్ చేయడం, ఈ-పోస్ట్ ద్వారా నోటీసులు జారీ చేయడం వంటి వాటిని గురించి శ్రీ సిన్హా ప్రధానంగా వివరించారు. అవసరమైన చోట, ఆన్లైన్ నమోదు మరియు తాజా కేసుల పరిశీలన మొదలైన వాటిని గురించి తెలిపారు. కమిషన్ పౌర సమాజ ప్రతినిధులతో మరియు భారత నేషనల్ ఫెడరేషన్ ఆఫ్ ఇన్ఫర్మేషన్ కమిషన్ సభ్యులతో వీడియో కాన్ఫరెన్స్తో సహా ఇంటరాక్టివ్ మరియు అవుట్రీచ్ కార్యకలాపాల్ని సమర్థవంతంగా కొనసాగించిందని ఆయన మంత్రికి తెలియజేశారు.
<><><><><>
(Visitor Counter : 107
విద్యుత్తు మంత్రిత్వ శాఖ
విపత్తుల ప్రభావాన్ని తగ్గించి, నిరంతర విద్యుత్ సరఫరాకు అనేక చర్యలు: కేంద్ర విద్యుత్, ఈశాన్య రాష్ట్రాల శాఖామంత్రి శ్రీ ఆర్. కె సింగ్
విపత్తుల నిర్వహణలో ప్రాథమిక బాధ్యత రాష్ట్ర ప్రభుత్వాల మీద ఉంటుంది. అందువలన తుపాను లాంటి నోటిఫై చేసిన విపత్తులు సంభావిస్తే, దెబ్బతిన్న ప్రాంతాల్లో నష్టాన్ని అంచనావేయటానికి సంబంధిత రాష్ట్ర ప్రభుత్వాలే బాధ్యత తీసుకోవాలి. నిర్ణీత విధానాలకు అనుగుణంగా రాష్ట్ర వైపరీత్య స్పందన నిధి , జాతీయ వైపరీత్య సహాయ నిధి  నుంచి రాష్ట్రాలకు ఆర్థిక సహాయం అందించబడుతుంది.
అయితే, సవరించిన నిబంధనల ప్రకారం ముందుగా విద్యుత్ సరఫరా పునరుద్ధరణకు సహాయం అందించబడుతుంది. దెబ్బతిన్న కండక్టర్, స్తంభాలు, 11 కెవి వరకు ట్రాన్స్ ఫార్మర్లకు ముందుగా ఈ సహాయం అందుతుంది.
దేశంలో తుపానులతో సహా ప్రకృతి వైపరీత్యాలు సంభవించినప్పుడు కేంద్ర, రాష్ట్ర ప్రభుత్వాలు తీసుకునే చర్యలు చెప్పుకోదగినంతగా మెరుగుపడటం వల్ల విపత్తుల యాజమాన్య పద్ధతులు, సంసిద్ధత, అరికట్టటం, స్పందన తదితర అంశాలలో యాజమాన్యం బాగా సులువుగా తయారైంది. విపత్తుల నిర్వహణ ప్రక్రియ ఎప్పటికప్పుడు బలపడట మన్నది పాలనలో ఒక భాగంగా మారింది.
విపత్తుల ప్రభావాన్ని తగ్గించటానికి, విద్యుత్ సరఫరా నిరంతరాయంగా జరిగేట్టు చూడటానికి తీసుకున్న కొన్ని చర్యలు ఇలా ఉన్నాయి:
i. విపత్తు తీవ్రత అత్యధికంగా ఉన్నప్పుడు నిర్ణీత విధానాలకు లోబడి జాతీయ విపత్తు స్పందన నిధి  నుంచి రాష్ట్రాలకు అదనపు ఆర్థిక సహాయం అందించబడుతుంది. అయితే, అది వివిధ మంత్రిత్వశాఖల ప్రతినిధులతో కూడిన కేంద్ర బృందం వేసిన అంచనాను బట్టి ఉంటుంది.
ii. కేంద్ర విద్యుత్ ప్రాధికార సంస్థ  విపత్తు నిర్వహణ ప్రణాళిక -2022 ను జారీ చేసింది. వైపరీత్య నిర్వహణలో అన్ని దశలలో  విద్యుత్ రంగంలో అందుబాటులో ఉండే సౌకర్యాలను వినియోగించుకోవటం మీద ఒక చట్రాన్ని రూపొందించి దిశానిర్దేశం చేస్తుంది.
iii. కేంద్ర విద్యుత్ ప్రాధికార సంస్థ  2022 డిసెంబర్ 23 న చేసిన విద్యుత్ ప్లాంట్లు, విద్యుత్ లైన్ల నిర్మాణానికి అవసరమైన సాంకేతిక ప్రమాణాలను నోటిఫై చేసింది. ఇందులో విపత్తు నివారణకు సంబంధించిన కొత్త నిబంధనలు చేర్చారు.
iv. జాతీయ గ్రిడ్ ఏర్పాటు చేయటంతోబాటు రాష్ట్రాల మధ్య, ప్రాంతాల మధ్య విద్యుత్ బదలాయింపును బలోపేతం చేయటం
v. 2021 జులై లో ప్రభుత్వం ప్రారంభించిన ఆర్ డి ఎస్ ఎస్ పథకం కింద సబ్ ట్రాన్స్ మిషన్, డిస్ట్రిబ్యూషన్ వ్యవస్థలను బలోపేతం చేయటం కోసం భూగర్భ కేబుల్ తదితర అంశాలలో ఆర్థిక సహాయం కూడా అందిస్తోంది. ఇది 2021 జనవరిలో కేంద్ర విద్యుత్ ప్రాధికార సంస్థ ఇచ్చిన విపత్తు నిర్వహణ ప్రణాళికలో పేర్కొన్న అంశాలకు అనుగుణంగా ఉంటుంది.
vi. నిర్మాణంలో ఉన్న/ మంజూరైన ప్రాజెక్టులు సకాలంలో పూర్తయ్యేలా కచ్చితమైన పర్యవేక్షణ
కేంద్ర విద్యుత్ శాఖామంత్రి శ్రీ ఆర్. కె సింగ్ ఈ రోజు లోక్ సభలో ఇచ్చిన సమాచారం ఇది.
ఆరోగ్య, కుటుంబ సంక్షేమ మంత్రిత్వ శాఖ
జాతీయ ఆరోగ్య కార్యక్రమం  ప్రగతి, ఎన్హెచ్ఎం సారథ్య బృందంతోపాటు కార్యక్రమ సాధికార కమిటీ నిర్ణయాలగురించి కేంద్ర మంత్రిమండలికి వివరణ
జాతీయ ఆరోగ్య కార్యక్రమం  ప్రగతి, సరికొత్త చర్యలు, ఎన్హెచ్ఎం సారథ్య బృందంతోపాటు కార్యక్రమ సాధికార కమిటీ నిర్ణయాల గురించి ప్రధానమంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రిమండలికి అధికారవర్గాలు వివరించాయి.
(ముఖ్యాంశాలు:
గడచిన ఐదేళ్లతోపాటు 2017-18లో జాతీయ ఆరోగ్య కార్యక్రమం కింద సాధించిన లక్ష్యాలు ఇలా ఉన్నాయి:-
1. ప్రసవ సమయంలో మాతృ మరణాలు 2010-12 మధ్య 178 కాగా, ఈ నిష్పత్తి 2014-16 మధ్య 2.7 శాతం తగ్గి 130కి దిగివచ్చింది;
2. శిశు మరణాల నిష్పత్తి 2011లో 44 కాగా, 2016లో 34కు దిగివచ్చింది. ఈ మేరకు 2015-2018 మధ్య వార్షిక తగ్గుదల 8.1 శాతంగా నమోదైంది;
3. ఐదేళ్లలోపు బాలల మరణాల సంఖ్య 2011లో 55 కాగా, 2016నాటికి 39కి దిగివచ్చింది. ఈ మేరకు 2015-16 మధ్య వార్షిక తగ్గుదల 9.3 శాతంగా నమోదైంది;
4. సంతాన సాఫల్య నిష్పత్తి 2011లో 2.3 శాతం కాగా, 2016నాటికి 2.3 శాతం స్థాయికి దిగివచ్చింది. ఈ మేరకు 2011-16 మధ్య వార్షిక తగ్గుదల 1.7 శాతంగా నమోదైనట్లు అంచనా;
అంతేకాకుండా వివిధ వ్యాధుల సంబంధిత ఆరోగ్య సూచీలు కూడా మెరుపడి కిందివిధంగా నమోదయ్యాయి:-
i. మలేరియాకు సంబంధించి వార్షిక పరాన్న జీవుల ఉనికి 2011లో 1.10 కాగా, 2016లో 0.84కు దిగివచ్చింది. అలాగే 2017లో పరాన్నజీవుల ఉనికి 30 శాతానికిపైగా తగ్గటమేగాక మలేరియా సంబంధిత మరణాలు 70 శాతందాకా తగ్గిపోయాయి;
ii. క్షయ  వ్యాధి ఉనికి 2013లో లక్ష జనాభాకు 234 కాగా, 2017నాటికి 204కు తగ్గిపోయింది. అలాగే 2016లో లక్ష జనాభాకు 211గా నమోదైతే, 2017కల్లా 204కు తగ్గింది. అంతేకాకుండా క్షయ సంబంధిత మరణాలు 2016లో లక్ష జనాభాకు 32 కాగా, 2017కల్లా 21కి తగ్గిపోయాయి;
iii. కుష్ఠువ్యాధి పీడితుల సంఖ్యను లక్ష జనాభాకు 1కన్నా తక్కువ ఉంచాలన్న జాతీయ లక్ష్యం నెరవేరింది. ఈ మేరకు దేశంలో కుష్ఠువ్యాధి నిర్మూలన లక్ష్యం సాధించిన జిల్లాల సంఖ్య 2017లో 554 కాగా, 2018 మార్చికల్లా 571కి పెరిగింది;
iv. దేశంలోని అన్ని సమితులలో విషజ్వరం పీడితుల సంఖ్యను 10000 జనాభాకు 1కన్నా తక్కువగా ఉంచాలన్న లక్ష్యం నేపథ్యంలో 2016లో 10వేల జనాభాకు 94గా ఉన్న వ్యాధిపీడిత కేసుల సంఖ్య 2017కల్లా 72 స్థాయికి తగ్గింది.
v. పొగాకు వినియోగ సంబంధ వ్యాధుల సంఖ్యను తగ్గించే దిశగా వివిధ కేన్సర్లు, మధుమేహం, పక్షవాతం, గుండెజబ్బులవంటి 4 ప్రధాన అసాంక్రమిక వ్యాధులు, దీర్ఘకాలిక శ్వాసకోశ వ్యాధుల నియంత్రణ లక్ష్యం నెరవేరింది. ఈ మేరకు పటిష్ఠ చర్యలు తీసుకోవడంతో 2009-10లో 34.6 శాతంగా నమోదైన పొగాకు వినియోగం 2016-17కల్లా 28.6 శాతానికి దిగివచ్చి సగటున 6 శాతం పాయింట్ల మేర లక్ష్యం నెరవేరింది.
హోం మంత్రిత్వ శాఖ
మణిపూర్ పర్యటనలో తన మూడవ రోజున కేంద్ర హోం మంత్రి మరియు సహకార మంత్రి శ్రీ అమిత్ షా మోరే మరియు కాంగ్పోక్పిలను సందర్శించారు. పౌర సమాజ సంస్థలతో విస్తృత చర్చలు జరిపారు.
రాష్ట్రంలో సాధారణ పరిస్థితులు నెలకొనేందుకు ప్రభుత్వం చేపట్టిన కార్యక్రమాలకు ప్రతినిధులు గట్టి మద్దతు తెలిపారు
కొండ ప్రాంతాల్లో నిత్యావసర వస్తువుల సరఫరా, చురచంద్పూర్, మోరే, కాంగ్పోక్పిలలో అత్యవసర అవసరాల కోసం హెలికాప్టర్ సేవలు అందేలా చూస్తామని హోంమంత్రి హామీ ఇచ్చారు.
హోంమంత్రి కాంగ్పోక్పిలోని సహాయ శిబిరాన్ని కూడా సందర్శించి కుకీ కమ్యూనిటీ సభ్యులను కలిశారు. మణిపూర్లో వీలైనంత త్వరగా శాంతిని నెలకొల్పేందుకు మరియు వారి స్వస్థలాలకు తిరిగి వచ్చేలా తాము కట్టుబడి ఉన్నామని శ్రీ అమిత్ షా అన్నారు.
శ్రీ అమిత్ షా ఇంఫాల్లోని మెయిటీ కమ్యూనిటీ సభ్యులు నివసించే రిలీఫ్ క్యాంపును సందర్శించారు. మణిపూర్ను మరోసారి శాంతి మరియు సామరస్య పథంలోకి నడిపించడంపై తమ సంకల్పం అని వారు త్వరగా తమ ఇళ్లకు తిరిగి వెళ్లడంపై కృషి చేస్తున్నామని హోం మంత్రి చెప్పారు.
హోం మంత్రి ఇంఫాల్లో ఉన్నతాధికారులతో భద్రతా సమీక్షా సమావేశాన్ని నిర్వహించారు. హింసను నిరోధించడానికి సాయుధ దుండగులకు వ్యతిరేకంగా మరియు దోపిడి చేసిన ఆయుధాలను తిరిగి పొందేందుకు కఠినమైన మరియు సత్వర చర్యలు తీసుకోవాలని ఆదేశించారు.
మణిపూర్ పర్యటనలో తన మూడవ రోజున కేంద్ర హోం మంత్రి మరియు సహకార మంత్రి శ్రీ అమిత్ షా మోరే మరియు కాంగ్పోక్పిలను సందర్శించారు. పౌర సమాజ సంస్థలతో విస్తృత చర్చలు జరిపారు. మోరేలో హిల్ ట్రైబల్ కౌన్సిల్, కుకీ స్టూడెంట్స్ ఆర్గనైజేషన్, కుకీ చీఫ్స్ అసోసియేషన్, తమిళ్ సంగం, గూర్ఖా సమాజ్ మరియు మణిపురి ముస్లిం కౌన్సిల్ ప్రతినిధులతో ఆయన సమావేశమయ్యారు. రాష్ట్రంలో సాధారణ పరిస్థితులు నెలకొనేందుకు ప్రభుత్వం చేపడుతున్న కార్యక్రమాలకు ప్రతినిధులు గట్టి మద్దతు తెలిపారు. కేంద్ర హోం మంత్రి కూడా సీనియర్ అధికారుల నుండి భద్రతా పరిస్థితిపై వివరణ తీసుకున్నారు.
కాంగ్పోక్పిలో కేంద్ర హోం మంత్రి శ్రీ అమిత్ షా గిరిజన ఐక్యత కమిటీ, కుకీ ఇన్పి మణిపూర్, కుకీ విద్యార్థి సంస్థ, థాడౌ ఇన్పి వంటి పౌర సమాజ సంస్థల ప్రతినిధులతో పాటు ప్రముఖ వ్యక్తులు మరియు మేధావులతో సమావేశమయ్యారు. కొండ ప్రాంతాలలో నిత్యావసర వస్తువుల సరఫరా మరియు చురచంద్పూర్, మోరే మరియు కాంగ్పోక్పిలలో అత్యవసర అవసరాల కోసం హెలికాప్టర్ సేవలు అందేలా చూస్తామని శ్రీ అమిత్ షా హామీ ఇచ్చారు.
హోంమంత్రి కాంగ్పోక్పిలోని సహాయ శిబిరాన్ని కూడా సందర్శించి కుకీ సంఘం సభ్యులను కలిశారు. మణిపూర్లో వీలైనంత త్వరగా శాంతిని నెలకొల్పేందుకు మరియు వారి స్వస్థలాలకు తిరిగి వచ్చేలా చూడడానికి తాము కట్టుబడి ఉన్నామని శ్రీ అమిత్ షా అన్నారు.
తర్వాత శ్రీ అమిత్ షా ఇంఫాల్లోని మెయిటీ కమ్యూనిటీ సభ్యులు నివసిస్తున్న సహాయక శిబిరాన్ని సందర్శించారు. మణిపూర్ని మరోసారి శాంతి, సామరస్య పథంలోకి నడిపించడంపైనే మా సంకల్పం కేంద్రీకృతమై ఉందని, వీలైనంత త్వరగా తమ స్వస్థలాలకు తిరిగి రావాలని ఆయన అన్నారు
.
కేంద్ర హోంమంత్రి ఇంఫాల్లో ఉన్నతాధికారులతో భద్రతా సమీక్షా సమావేశాన్ని కూడా నిర్వహించారు. హింసను నిరోధించడానికి, సాయుధ దుండగులకు వ్యతిరేకంగా మరియు దోచుకున్న ఆయుధాలను తిరిగి పొందడానికి వీలైనంత త్వరగా సాధారణ స్థితికి తీసుకురావడానికి కఠినమైన మరియు సత్వర చర్యలు తీసుకోవాలని ఆయన వారిని ఆదేశించారు.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
తపాలా కార్యాలయాలలో అందుబాటులోకి ‘మహిళా సమ్మాన్ సేవింగ్స్ సర్టిఫికెట్లు’
దేశ వ్యాప్తంగా తపాలా కార్యాలయాలలో ‘మహిళా సమ్మాన్ సేవింగ్స్ సర్టిఫికెట్లు’ అందుబాటులోకి వచ్చాయి. గత అర్థరాత్రి ఆర్థిక మంత్రిత్వ శాఖ ‘మహిళా సమ్మాన్ సేవింగ్స్ సర్టిఫికెట్లు’, 2023కి సంబంధించి ఒక గెజిట్ నోటిఫికేషన్ను విడుదల చేసింది. దీనికి తోడు తక్షణం అమలులోకి వచ్చేలా 1.59 లక్షల పోస్టాఫీసుల్లో ‘మహిళా సమ్మాన్ సేవింగ్స్ సర్టిఫికెట్లు’ అందుబాటులో ఉంచబడ్డాయి. ఈ పథకాన్ని 2023-24 బడ్జెట్లో కేంద్ర ఆర్థిక మంత్రి ‘ఆజాదీ కా అమృత్ మహోత్సవ్’ జ్ఞాపకార్థం ప్రకటించారు. బాలికలతో సహా మహిళల ఆర్థిక చేరిక పెంచడం సాధికారత దిశగా ఇదొక ముఖ్యమైన ముందడుగు. రెండు సంవత్సరాల కాలవ్యవధితో కూడిన ఈ పథకం ఆకర్షణీయమైన 7.5 శాతం స్థిర వడ్డీతో త్రైమాసికానికి అనువైన పెట్టుబడి సాధనంగా మహిళలకు అందుబాటులోకి వచ్చింది. పాక్షిక ఉపసంహరణ ఎంపికలతో పాటుగా గరిష్టంగా ₹ రెండు లక్షల వరకు సొమ్మును విత్ డ్రా చేసుకునే అవకాశం ఇందులో అందుబాటులో ఉంది. ఈ పథకం 31 మార్చి 2025 వరకు రెండేళ్ల కాలానికి చెల్లుబాటులో ఉండనుంది. జాతీయ పొదుపు  పథకం, 2019 జాతీయ పొదుపు   పథకం, 2023 ద్వారా సవరించబడింది. ఒక్క ఖాతా గరిష్ట పెట్టుబడి పరిమితిని ₹ నాలుగు లక్షల యాభై వేల నుండి ₹ తొమ్మిది లక్షలకు పెంచబడింది. 1 ఏప్రిల్ 2023 నుండి జాయింట్ ఖాతాల పరిమితిని కూడా ₹ తొమ్మిది లక్షల నుండి ₹ 15 లక్షలకు పెంచబడింది. అదేవిధంగా, సీనియర్ సిటిజన్ సేవింగ్స్ స్కీమ్- 2019, సీనియర్ సిటిజన్స్ సేవింగ్స్  పథకం- 2023 ద్వారా సవరించబడింది. నేటి నుండి అమలులోకి వచ్చిన ఈ విధానంలో గరిష్ట పెట్టుబడి పరిమితి ₹ 15 లక్షల నుండి ₹ 30 లక్షలకు పెంచబడింది. సేవింగ్స్ డిపాజిట్ మరియు పీపీఎఫ్ మినహా అన్ని చిన్న పొదుపు పథకాలపై వడ్డీ రేట్లు పెంచబడినాయి. ఈ పెంపు 1 ఏప్రిల్ 2023 నుండి అమలులోకి వచ్చేలా సవరించబడ్డాయి. ఈ చర్యలు పోస్టాఫీసు చిన్న పొదుపు వినియోగదారులకు ఎంతో ప్రయోజనం చేకూరుస్తాయి. పోస్టాఫీసుల ద్వారా, ముఖ్యంగా గ్రామీణ ప్రాంతాలలో మరియు బాలికలు, మహిళలు, రైతులు, చేతివృత్తులవారు, సీనియర్ సిటిజన్లు, ఫ్యాక్టరీ కార్మికులు, ప్రభుత్వ ఉద్యోగులు, చిన్న వ్యాపారులు మరియు ఇతర విభాగాల ద్వారా ఈ పథకాలలో మరింత పెట్టుబడిని ఆకర్షించబడతాయి. చిన్న మొత్తాల పొదుపు పథకాలలో వారు పెట్టుబడికి మంచి రాబడిని పొందుతారు. మరిన్ని వివరాల కోసం, దయచేసి www.indiapost.gov.in ని సందర్శించండి.
రక్షణ మంత్రిత్వ శాఖ
డయ్యూ తీరంలో ప్రతికూల వాతావరణం మధ్య ఏడుగురు మత్య్యకారులను రక్షించిన భారత తీర రక్షకదళం 
భారత తీర రక్షకదళం  సహాయ కార్యక్రమాలు చేపట్టేందుకు దేశీయ ఎ.ఎల్.హెచ్ ఎం.కె -3ని వినియోగిస్తోంది.
యాంత్రిక వైఫల్యం కారణంగా బాధిత పడవ కల్లోల కడలిలో వానక్ బరా తీరానికి దూరంగా నిలిపివేయడం జరిగింది. సహాయ పునరావాస కార్యక్రమాన్ని వేగవంతం చేసేందుకు జామ్నగర్లో సిబ్బందిని. పరికరాలను భారత తీర రక్షక దళం ఏర్పాటు చేసింది.
2021 సెప్టెంబర్ 13 వ తేదీ రాత్రి డయ్యూ సమీపంలోని వానక్ బరా తీరానికి దూరంగానిలిపి ఉంచిన, మునిగిపోవడానికి సిద్ధఃగా ఉన్న పడవ నుంచి ఏడుగురు మత్స్య కారులను తీర రక్షకదళం రక్షించింది. డయ్యూ పాలనాయంత్రాంగం నుంచి సహాయం కోసం సమాచారం అందిన వెంటనే భారత తీరరక్షక దళం స్పందించి దేశీయ అధునాతన తేలికపాటి హెలికాప్టర్  ఎం.కె.-3ని పోరుబందర్ నుంచి సహాయ కార్యక్రమాలు చేపట్టేందుకు కటిక చీకటి, ప్రతికూల వాతావరణంలో అక్కడకు పంపింది.డయ్యూ గుజరాత్లోని పోరుబందర్నుంచి 175 కిలోమీటర్ల దూరంలో ఉంది.
పెనుగాలుఉల, వర్షానికి తట్టుకుని భారత తీర రక్షక దళ హెలికాప్టర్ , సహాయం కోసం ఎదురు చూస్తున్న పడవ ఉన్న ప్రాంతానికి చేరుకుంది. కటిక చీకటి, దీనికి తోడు సముద్రం అల్లకల్లోలంగా ఉండడంతో పరిస్థితి సంక్లిష్టంగా తయారైంది. అయినప్పటికీ, పడవలో చిక్కుకున్న ఏడుగురు మత్స్యకారులను రెండు విడతలలో సురక్షితంగా తీరానికి చేర్చారు.
యాంత్రిక వైఫల్యం కారణంగా పడవ అదుపుతప్పి ప్రమాదానికి గురైంది. తీర రక్షక దళం రక్షించిన ఏడుగురు మత్స్య కారులను స్థానిక పాలనా యంత్రాంగానికి అప్పగించారు. వారంతా సురక్షితంగా , ఆరోగ్యంగా ఉన్నారు.
దీనితోపాటు 2021 సెప్టెంబర్ 13న 300 కిలోమీటర్ల దూరంలో ని జామ్నగర్ మునిసిపల్ కార్పొరేషన్ , సహాయ, పునరావాస చర్యలు చేపట్టేందుకు సహాయక పడవలతో పాటు సిబ్బందిని పంపాల్సిందిగా భారత తీర రక్షక దళాన్ని కోరింది. జామ్నగర్ లో భారీ వర్షాలు కురిసే అవకాశం ఉందని, వరద పరిస్థితులు ఏర్పడవచ్చన్న ముందస్తు అంచనాలతో ఐసిజిని సహాయం కోసం కోరారు. సమాచారం అందుకున్న వెంటనే తీర రక్షక దళం 6 జెమిని ఇన్ఫ్లాటబుల్ బోట్ లను, 35 మందితో కూడిన విపత్తు సహాయ బృందాన్ని , వైద్య బృందాన్ని వడినార్ నుంచి జామ్నగర్ పంపింది. సహాయ , పునరావాస కార్యకలాపాలు వేగవంతం చేసేందుకు వీరిని పంపారు.
స్థానిక పాలనాయంత్రాంగం అవసరాల మేరకు తగిన సహాయకార్యక్రమాలు చేపట్టేందుకు ఐసిజి డిఆర్టి సిబ్బందిని పంపడం జరుగుతుంది.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
డిజిటల్ పరివర్తన లో భాగంగా విస్తృత జనాభా స్థాయి లో అమలు చేయబడిన విజయవంతమైన డిజిటల్ పరిష్కారాలను పంచుకునే రంగంలో సహకారంపై భారతదేశం మరియు సియెర్రా లియోన్ మధ్య అవగాహన ఒప్పందంపై సంతకం చేయడానికి క్యాబినెట్ ఆమోదించింది
డిజిటల్ పరివర్తన లో భాగంగా విస్తృత జనాభా స్థాయి లో అమలు చేయబడిన విజయవంతమైన డిజిటల్ పరిష్కారలనులను పంచుకునే రంగంలో సహకారంపై భారత దేశ ఎలక్ట్రానిక్స్ మరియు ఇన్ఫర్మేషన్ టెక్నాలజీ మంత్రిత్వ శాఖ మరియు సియెర్రా లియోన్ సమాచార మరియు కమ్యూనికేషన్ల మంత్రిత్వ శాఖ మధ్య జూన్ 12, 2023న అవగాహన ఒప్పందం సంతకానికి గౌరవప్రదమైన ప్రధాన మంత్రి అధ్యక్షత వహించిన కేంద్ర మంత్రివర్గం ఆమోదం తెలిపింది.
రెండు దేశాల డిజిటల్ పరివర్తన కార్యక్రమాల అమలులో సన్నిహిత సహకారం మరియు అనుభవాల మార్పిడి మరియు డిజిటల్ టెక్నాలజీ ఆధారిత పరిష్కారాలను  ప్రోత్సహించడానికి ఈ ఎమ్ఒయు ఉద్దేశించబడింది. ఐ టీ రంగంలో ఉపాధి అవకాశాలకు దారితీసే మెరుగైన సహకారాన్ని ఎమ్ఒయు ఆశిస్తోంది.
ఎమ్ఒయు పార్టీలు సంతకం చేసిన తేదీ నుండి అమలులోకి వస్తుంది మరియు 3 సంవత్సరాల పాటు అమలులో ఉంటుంది.
డిజిటల్ పబ్లిక్ ఇన్ఫ్రాస్ట్రక్చర్ రంగంలో జీ 2 జీ మరియు బీ 2 బీ ద్వైపాక్షిక సహకారం రెండూ మెరుగుపడతాయి. ఈ అవగాహన ఒప్పందానికి సంబంధించిన కార్యకలాపాలకు సాధారణ పరిపాలన నిర్వహణ కేటాయింపుల ద్వారా నిధులు సమకూరుస్తాయి.
ఐ సీ టీ రంగం లో ద్వైపాక్షిక మరియు బహుపాక్షిక సహకారాన్ని పెంపొందించడం కోసం ఎం ఈ ఐ టీ వై అనేక దేశాలు మరియు బహుపాక్షిక ఏజెన్సీలతో సహకరిస్తోంది. ఎం ఈ ఐ టీ వై, ఐ సీ టీ రంగంలో సహకారాన్ని మరియు సమాచార మార్పిడిని ప్రోత్సహించడానికి వివిధ దేశాలకు చెందిన సంస్థలు/ఏజెన్సీలతో అవగాహన ఒప్పందాలు/ఎం ఓ సీ లు/ఒప్పందాలను కుదుర్చుకుంది. ఇది డిజిటల్ ఇండియా, ఆత్మనిర్భర్ భారత్, మేక్ ఇన్ ఇండియా మొదలైన భారత ప్రభుత్వం చేపట్టిన వివిధ కార్యక్రమాలకు అనుగుణంగా దేశాన్ని డిజిటల్ సాధికారత కలిగిన సమాజంగా మరియు విజ్ఞాన ఆర్థిక వ్యవస్థగా మార్చడానికి ఉపకరిస్తుంది. మారుతున్న ఈ నమూనాలోపరస్పర సహకారాన్ని పెంపొందించే లక్ష్యంతో వ్యాపార అవకాశాలను అన్వేషించడం, ఉత్తమ పద్ధతులను పంచుకోవడం మరియు డిజిటల్ రంగంలో పెట్టుబడులను ఆకర్షించడం ప్రస్తుత అవసరం.
గత కొన్నేళ్లుగా డిజిటల్ పబ్లిక్ ఇన్ఫ్రాస్ట్రక్చర్ అమలులో భారతదేశం తన నాయకత్వాన్ని ప్రదర్శించింది అలాగే కోవిడ్ మహమ్మారి సమయంలో కూడా ప్రజలకు మెరుగైన సేవలను విజయవంతంగా అందించింది. ఫలితంగా అనేక దేశాలు భారతదేశ అనుభవాల నుండి నేర్చుకోవడానికి భారతదేశంతో అవగాహన ఒప్పందాలను కుదుర్చుకోవడానికి ఆసక్తిని కనబరుస్తున్నాయి.
ఇండియా స్టాక్ సొల్యూషన్స్ అనేది ప్రజా సేవలను అందజేయడానికి జనాభా స్థాయిలో భారతదేశం అభివృద్ధి చేసిన మరియు అమలు చేసిన డి పీఐ లు. అర్థవంతమైన అనుసంధానతను అందించడం, డిజిటల్ చేరికను ప్రోత్సహించడం మరియు నిరంతరాయమైన ప్రజా సేవల అందుబాటును ఇది లక్ష్యంగా పెట్టుకుంది. ఇవి బహిరంగ సాంకేతికతలపై నిర్మించబడ్డాయి, పరస్పరం పనిచేయగలవు మరియు ఆవిష్కరణలను ప్రోత్సహించే పరిశ్రమ మరియు సమాజ భాగస్వామ్యాన్ని ఉపయోగించుకునేలా రూపొందించబడ్డాయి. డీ పీ ఐ ని నిర్మించడంలో ప్రతి దేశానికి ప్రత్యేక అవసరాలు మరియు సవాళ్లు ఉన్నాయి, అయినప్పటికీ ప్రాథమిక కార్యాచరణ సారూప్యంగా ఉంటుంది, ఇది ప్రపంచ సహకారాన్ని అనుమతిస్తుంది
ప్రధాన మంత్రి కార్యాలయం
టోక్యో ఒలింపిక్స్ లో మల్లయుద్ధం లో కాంస్య పతకాన్ని గెలిచినందుకు బజ్ రంగ్ పూనియా ను అభినందించిన ప్రధాన మంత్రి
టోక్యో ఒలింపిక్స్ లో మల్లయుద్ధం లో కాంస్య పతకాన్ని గెలిచినందుకు బజ్ రంగ్ పూనియా కు ప్రధాన మంత్రి శ్రీ నరేంద్ర మోదీ అభినందన లు తెలిపారు.
ప్రఝధాన మంత్రి ఒక ట్వీట్ లో –
#Tokyo2020 నుంచి సంతోషదాయకమైనటువంటి వార్త. @BajrangPunia అద్భుతం గా పోరాడారు. మీ కార్యసాధన కు గాను మీకు ఇవే అభినందన లు. మీరు సాధించింది భారతదేశం లో ప్రతి ఒక్కరు గర్వపడేటట్టు, సంతోషించేటట్టు చేసింది.’’ అని పేర్కొన్నారు.